Video: Urganchdagi LED monitorida pornografik tasvirlar ko'rsatildi

xorazm viloyati Urganch shahrida joylashgan LED monitorida pornografik video aks etgan video ko'rastilgani haqida ijtimoiy tarmoqlarda xabar tarqalgan. Shahar hokimligi axborot xizmati holat yuzasidan munosabat bildirdi.
Ta'kidlanishicha, mazkur holat bo'yicha tezkorlik bilan LED monitor o'chirilgan. Hozirda huquq tartibot organlari tomonidan holatga aniqlik kiritish maqsadida tegishli ishlar olib borilmoqda.

“Bu haqida batafsil ma'lumot beriladi”, deyiladi xabarda.
Avvalroq Namangan shahrida “Yoshlar daftari”ga kiritilgan Dovudxon G'ulomjonovga eski noutbuk berilgani va uning ichidan behayo kinolar borligi aytilgan xabarlar ijtimoiy tarmoqlarda tarqalgandi. Shuningdek, Samarqand viloyati Nurobod tumanida IT musobaqasida g'olib bo'lgan 13 yoshli maktab o'quvchisiga eski noutbuk berilgani, buning ortidan tuman “zamhokimi” hayfsan olgani, so'ng o'quvchiga yangi noutbuk sovg'a qilingani haqida xabar berilgandi.